
Na temelju članka 99. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23, 156/23), članaka 21. i 23. Zakona o osobnoj asistenciji (NN br. 71/23, 154/25, 157/25) i članka 3. Pravilnika o pomoćnicima u nastavi i stručnim komunikacijskim posrednicima (NN br. 85/24), a u sklopu projekata „Uz pomoćnike u nastavi do inkluzivnog obrazovanja u Primorsko-goranskoj županiji“ koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII.“ Temeljem poziva Europskog socijalnog fonda u sklopu Operativnog programa „Učinkoviti ljudski potencijali“ 2021. – 2027., Osnovna škola Kostrena, zastupana po ravnateljici Adriani Glavan, dipl. teol. dana 6. kolovoza 2026. godine raspisuje


JAVNI NATJEČAJ
za zapošljavanje pomoćnika u nastavi 


1. RADNO MJESTO: - Pomoćnik u nastavi
-  1 izvršitelj/ica, na određeno nepuno radno vrijeme do 31. kolovoza 2027.

· [bookmark: _GoBack]1 izvršitelj/ica na određeno nepuno radno vrijeme, 31 sat ukupnog tjednog radnog vremena;
· mjesto rada: Osnovna škola Kostrena, Žuknica 1, 51221 Kostrena

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine 82/08 i 69/17).


2. OPIS POSLOVA:

Pomoćnik u nastavi je osoba koja pruža neposrednu potporu učeniku s teškoćama u razvoju tijekom odgojno – obrazovnog procesa. Potpora tijekom odgojno-obrazovnog procesa koju pruža pomoćnik u nastavi može obuhvatiti potporu u komunikaciji i

socijalnoj uključenosti, potporu u kretanju, potporu pri uzimanju hrane i pića, potporu u obavljanju higijenskih potreba, potporu u obavljanju školskih aktivnosti i zadataka te suradnju s radnicima škole, kao i s vršnjacima učenika s teškoćama u razvoju u razredu kao i svi ostali poslovi pomoćnika u nastavi određeni Zakonom o osobnoj asistenciji te Pravilnikom o pomoćnicima u nastavi i stručno komunikacijskim posrednicima.

Kandidati moraju ispunjavati sljedeće uvjete:
· završena najmanje razina 4.2. HKO-a (iznimno se na natječaj može javiti osoba koja ima najmanje 4.1. HKO-a i završen program obrazovanja odraslih za pomoćnika u nastavi, ali samo ako na području osnivača odgojno obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju).
· završen program obrazovanja odraslih (osposobljavanja) za pomoćnika u nastavi
· protiv osobe nije pokrenut kazneni postupak niti je osoba pravomoćno osuđena za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23, 156/23i članka 23. Zakona o osobnoj asistenciji (NN br. 71/23, 154/25, 157/25)
Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

Uz vlastoručno potpisanu prijavu na natječaj potrebno je priložiti:
1.   Životopis
2.   Dokaz o odgovarajućem stupnju obrazovanja (preslika diplome ili dokaz o stečenoj 
        stručnoj spremi)
3.   Dokaz o državljanstvu
4.   Potvrda o završenom programu edukacije odraslih odnosno edukacije za  
    pomoćnika u nastavi
5.  Uvjerenje da se protiv kandidata ne vodi kazneni postupak glede zapreka za zasnivanje 
     radnog odnosa (ne starije od 30 dana od dana raspisivanja natječaja)
6.  Dokaz da kandidatu nije pravomoćno izrečena prekršajno pravna sankcija za  
     nasilje u obitelji
7.  Elektronički zapis ili potvrdu o podacima evidentiranim u matičnoj evidenciji 
     Hrvatskog zavoda za mirovinsko osiguranje (ne starije od 30 dana od dana    
     raspisivanja natječaja)


Isprave se prilažu u neovjerenoj preslici. U svrhu utvrđivanja vjerodostojnosti dokumentacije, za kandidata koji je zadovoljio u postupku izvršit će se uvid u izvornik, prije zaključivanja ugovora. 
U prijavi na natječaj navode se osobni podaci podnositelja prijave - ime i prezime, adresa stanovanja, broj telefona, odnosno mobilnog telefona, adresa elektroničke pošte i naziv radnog mjesta/radnih mjesta na koje se prijavljuje.

Kandidat je u prijavi na javni natječaj obvezan navesti adresu elektroničke pošte, odnosno broj telefona putem koje/g će biti obaviješten o datumu i vremenu postupka vrednovanja. 
Kandidati prijavom na javni natječaj daju privolu da se njihovi osobni podaci navedeni u svim dostavljenim prilozima, odnosno ispravama obrađuju samo u obimu i samo u svrhu provedbe natječaja, od strane ovlaštenih osoba za provedbu natječaja. OŠ Kostrena dostavljene podatke kandidata obrađuje u skladu s odredbama pozitivnih propisa koji uređuju zaštitu osobnih podataka. Dostavljeni podaci obrađivat će se u svrhu provođenja natječaja radi zasnivanja radnog odnosa i u druge se svrhe neće koristiti.

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21, 156/23), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21, 13/26), članku 48. f  Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.
Osoba koja se poziva  na pravo prednosti pri zapošljavanju u skladu s člankom 102.  Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Osoba koja se poziva  na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl.49.st.1. Zakona) dostupne na poveznici Ministarstva hrvatskih branitelja:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Kandidat koji je stekao inozemnu obrazovnu kvalifikaciju u inozemstvu dužan je u prijavi na natječaj priložiti i rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju i vrednovanju inozemnih obrazovnih kvalifikacija („Narodne novine“ broj 69/22).


Nepotpune i nepravodobne prijave neće se razmatrati, kao ni prijave upućene elektroničkom poštom. Kandidatom prijavljenim na natječaj smatra se samo osoba koja ispunjava formalne uvjete iz natječaja te koja podnese vlastoručno potpisanu, pravodobnu i potpunu prijavu. 






Kandidati koji su pravodobno dostavili potpunu vlastoručno potpisanu prijavu sa svim podacima i prilozima, odnosno ispravama i ispunjavaju uvjete natječaja dužni su pristupiti vrednovanju prema odredbama Pravilnika o načinu i postupku zapošljavanja u OŠ Kostrena: 
https://os-kostrena.skole.hr/pravilnik-o-nacinu-i-postupku-zaposljavanja/.

Kandidat koji ne pristupi vrednovanju smatra se da je odustao od prijave na natječaj i više se ne smatra kandidatom u natječajnom postupku. 
Povjerenstvo za vrednovanje kandidata (dalje: Povjerenstvo) imenuje ravnateljica. Povjerenstvo utvrđuje listu kandidata prijavljenih na natječaj koji ispunjavaju formalne uvjete iz natječaja, a čije su prijave pravodobne, potpune i vlastoručno potpisane te kandidate s te liste upućuje u postupak vrednovanja radi utvrđivanja znanja, sposobnosti, motivacije i vještina te rezultata u dosadašnjem radu. 
Područje provjere, odnosno vrednovanja, vrijeme i mjesto održavanja testiranja te pravni i drugi izvori za pripremu kandidata za testiranje biti će objavljeni na mrežnoj stranici škole u rubrici Natječaji: https://os-kostrena.skole.hr/.

Rok za podnošenje prijava je osam dana od dana objave natječaja na mrežnim stranicama i oglasnim pločama Hrvatskog zavoda za zapošljavanje i mrežnim stranicama i oglasnoj ploči Škole, odnosno do 14. kolovoza 2026. godine.
O rezultatima javnog natječaja, kandidati će biti obaviješteni javnom objavom na mrežnoj stranici škole u rubrici Natječaji: https://os-kostrena.skole.hr/ u roku od 15 dana od potpisa ugovora o radu s izabranim kandidatom, odnosno od donošenja odluke o neizboru kandidata. Dostava svim kandidatima smatra se obavljenom istekom osmoga dana od dana objave rezultata ne mrežnoj stranici škole. Iznimno od navedenog, ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnim propisima sve kandidate se obavještava istim tekstom obavijesti o rezultatima natječaja pisanom poštanskom pošiljkom, pri čemu se kandidate koji se pozivaju na pravo prednosti pri zapošljavanju prema posebnim propisima obavještava pisanom preporučenom poštanskom pošiljkom s povratnicom.

Prijave s dokazima o ispunjavanju uvjeta dostaviti isključivo neposredno ili poštom na adresu:
Osnovna škola Kostrena, Žuknica 1, 51221 Kostrena s naznakom „ZA NATJEČAJ - POMOĆNIK U NASTAVI na 31 sat tjedno“.                                                                                                     


Ravnateljica:
Adriana Glavan, dipl. teol.

image1.png




